CELEX: 62018TN0734
Language: hu
Date: 2018-12-13 00:00:00
Title: T-734/18. sz. ügy: 2018. december 13-án benyújtott kereset – Sumitomo Chemical és Tenka Best kontra Bizottság

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/33
            
         
      2018. december 13-án benyújtott kereset – Sumitomo Chemical és Tenka Best kontra Bizottság
      (T-734/18. sz. ügy)
      (2019/C 72/42)
      Az eljárás nyelve: angol
      
         Felek
      
      
         Felperesek: Sumitomo Chemical (UK) plc (London, Egyesült Királyság) és Tenka Best, SL (Aiguafreda, Spanyolország) (képviselők: K. Van Maldegem ügyvéd és V. McElwee solicitor)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az empentrin létező hatóanyag 18. terméktípusba tartozó biocid termékekben történő felhasználásának elutasításáról szóló, 2018. szeptember 18-i (EU) 2018/1251 bizottsági végrehajtási határozatot; (1)
                  
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első jogalapot arra alapítják, hogy az alperes elmulasztotta azokat az eljárási lépéseket, amelyet a vitatott jogi aktus elfogadását megelőzően köteles volt követni. Ha ezeket betartotta volna, az elfogadott aktus más lehetett volna.
               
            
                  2.
               
               
                  A második jogalapot arra alapítják, hogy az alperes a következő nyilvánvaló értékelési hibákat követte el: az empentrin felülvizsgálatánál nem vette figyelembe az eljárási szabálytalanságokat; lehetővé tette, hogy hipotetikus kockázat adjon alapot az empentrin jóváhagyásának elutasításához; nem vette figyelembe a biocid termékekre vonatkozó rendeletből (2) adódó állatjóléti követelményeket.
               
            
                  3.
               
               
                  A harmadik jogalapot arra alapítják, hogy az alperes nem biztosította az első felperes számára a védelemhez való jogot.
                  
                              —
                           
                           
                              Azzal érvelnek, hogy az első felperes észrevételeit és adatait nem vizsgálták meg, így szükségszerűen sérült a védelemhez való joga.
                           
                        
            
                  4.
               
               
                  A negyedik jogalapot arra alapítják, hogy az alperes megsértette a megfelelő ügyintézés elvét.
                  
                              —
                           
                           
                              Azzal érvelnek, hogy az első felperesnek nem biztosítottak időt arra, hogy további adatokat szolgáltasson, és hogy az adatszolgáltatás alóli mentességét igazságtalanul utasították el.
                           
                        
            
         (1)  HL 2018. L 235., 24. o.
      
      
         (2)  A biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendelet (Hl 2012. L 167.; 1. o.; helyesbítés: HL 2017. L 280., 57. o.).